
FRELST  VED  TRO. 


Forud  for  Reformationen  hævdede  den  katolske  Kirke  in- 
direkte, om  den  ikke  ligefrem  lærte  det,  at  Frelse  kunde  op- 
naas  ved  Gerninger  uden  nogen  intelligent  Tro  paa  eller  For- 
staaelse  af  Frelsningsplanens  Principper,  saaledes  som  Skrif- 
ten fremsætter  dem.  I  Aarhundreder,  før  Luther  paabegyndte 
sin  Mission,  havde  denne  Kirke  lært,  at  saadanne  Handlinger 
som  Bodsøvelser,  Ceremonier  og  Skikke  vilde  tilvejebringe 
Frelse  for  et  menneskeligt  Væsen,  dersom  de  modtoges  eller 
udførtes  under  Kirkens  Sanktion.  En  saadan  Anskuelse  er  saa 
urimelig  og  ubibelsk,  at  det  ser  underligt  ud  for  os,  som  lever 
i  en  mere  oplyst  Tid,  at  den  nogensinde  kunde  have  vundet 
Anerkendelse  blandt  Millioner  af  Mennesker. 

Ved  Reformationen  fremkom  en  ny  Teori  om  Frelsen,  der 
mindst  var  ligesaa  urimelig  og  ubibelsk  som  den  katolske 
Kirkes  System,  som  den  søgte  at  erstatte.  Den  nye  Vildfarelse 
bestod  i  Læren  om,  at  Mennesket  kan  blive  frelst  ved  Tro 
alene  aldeles  uden  Gerninger.  Visse  Udtalelser  i  Pauli  Breve 
blev  benyttede  til  Støtte  for  denne  Anskuelse,  medens  andre 

Skriftsteder,  der  er  langt  talrigere  og  fuldt  ud  saa  tydelige, 
hvilke  Paulus  selv  og  andre  inspirerede  Skribenter  fremførte, 
og  som  erklærer  Frelsen  for  at  være  en  Belønning  for  ret- 
færdige Gerninger,  blev  forbigaaede. 

Læren  om,  at  Mennesker  frelses  ved  blot  at  bekende  Jesus 
Kristus  og  uden  at  gode  Gerninger  er  nødvendige,  er  en  af  de 
farligste  Vildfarelser,  der  nogensinde  har  vundet  Udbredelse 
blandt  Menneskene.  Den  af  Præster  ofte  anvendte  Fremgangs- 
maade  at  forsikre  Morderen  om,  at  hans  Sjæl  vil  blive  frelst  i 
Guds  Rige,  saa  snart  han  er  henrettet  for  sin  Forbrydelse, 
forudsat  at  han  paa  Skafottet  vil  bekende  sig  at  tro  paa  Jesus, 
er  en  grim  og  uhyggelig  Parodi  af  Religionen. 

Store  Mængder  af  ærlige  og  fornuftige  Mennesker,  der  er 
blevne  bragte  til  at  tro,  at  denne  urimelige  Lærdom  virkelig 
fremsættes  i  det  Nye  Testamente,  har  derved  tabt  al  Respekt 
for  Religionen  og  betragter  al  Slags  Gudsdyrkelse  som  for- 
agtelig Overtro.  Og  hvem  er  Skyld  deri? 

Mange  protestantiske  Præster  i  vore  Dage  lærer,  at  en  kold- 
blodig Morder,  der  vil  »bekende  Jesus«  i  det  Øjeblik,  Rebet 
om  hans  Hals  begynder  at  strammes,  vil  gaa  lige  til  Him- 
melen, medens  hans  Offer  vil  gaa  til  evig  Fordømmelse,  hvis 
han  ikke  før  sin  Død  havde  haft  Lejlighed  til  at  gøre  denne 
Bekendelse.  Det  er  næsten  ligesaa  mærkværdigt,  som  det  er 
beklageligt,  at  Skrifterne  skulde  blive  saaledes  forvrængede, 
al  de  tilsyneladende  kommer  til  at  støtte  en  Lærdom,  der  saa 
groft  overtræder  alle  de  Love  og  Retsbegreber,  paa  Grundlag 
af  hvilke  Mennesket  danner  sig  sine  Fornuftslulninger  ved- 
rørende Guds  Væsen  og  Hensigter.  Og  saalænge  denne  For- 
vrængning af  Skrifterne  fortsættes,  vil  Fritænkeriet  trives  og 
sand  Religion  være  Genstand  for  mange  af  Jordens  hæderlige 
og  intelligente  Menneskers  Foragt. 

At  Mennesker  frelses  ved  Tro  er  en  sand  Lære,  forkyndt  i 
Skrifterne,  i  fuldkommen  Harmoni  med  menneskelig  Fornuft 
og  stadfæstet  paa  tusinde  Maader  i  Livet  her  paa  Jorden. 
Men  undtagen  vi  forstaar,  hvad  der  menes  med  Ordet  »Tro« 

i  denne  Forbindelse,  vil  vi  aldrig  blive  i  Stand  til  at  udtyde 
Skrifterne  og  vil  vedblive  at  svæve  i  Vildfarelse.  Tro  er  en 
Sindstilstand,  der  leder  til  Handling;  den  Form  og  Grad  af 
Følelse  eller  Overbevisning,  der  ikke  giver  Indehaveren  nogen 
Hvile,  før  han  udtrykker  den  i  Ord  og  Gerninger.  Den  Tro, 
der  ifølge  Skrifterne  leder  til  Frelse,  er  i  Virkeligheden  »den 
i  alle  intelligente  Væsener  værende  Bevæggrund  til  Hand- 
ling«. Af  denne  Grund  er  det  fuldkomment  rigtigt  at  sige,  at 
vi  frelses  ved  Tro. 

Men  den  Slags  Form  eller  Grad  af  Tro,  der  ikke  faar  den 
Troende  til  at  udføre  retfærdige  Gerninger,  til  at  være  sand, 
maadeholden,  ærlig,  kysk  og  lovlydig,  er  død  og  følgelig  al- 
deles værdiløs  som  et  Middel  til  Frelse.  Mennesker,  der  dør 
med  den  Slags  Tro  paa  Kristus,  dør  i  deres  Synder  og  er  lige- 
saa  langt  fra  at  være  frelste  efter,  at  de  er  døde,  som  de  var 
før. 

En  Tro,  der  skal  kunne  frelse,  maa  være  en  saadan,  der 
leder  den  Troende  til  at  vise  Lydighed  mod  alle  Guds  Bud 
og  Befalinger,  saa  snart  han  bliver  bekendt  med  dem;  den 
maa  foraarsage,  at  Sandhed  og  Retfærdighed  lægges  for  Da- 
gen i  hans  Liv,  i  hans  Tale,  i  hans  Handlemaade  overfor  sine 
Medmennesker  og  i  hans  Stilling  overfor  Gud.  Med  andre 
Ord,  den  maa  faa  ham  til  at  omvende  sig  fra  sine  Synder, 
hvilket  betyder  at  forsage  dem  og  ikke  gentage  dem  mere. 

Tro  af  denne  Slags  kommer  ved  at  høre  Guds  Ord  forkyndt 
og  kan  kun  udøves  af  Personer,  som  er  gamle  nok  til  at  for- 
staa,  hvad  Synd  er,  og  beslutte  at  afstaa  fra  denne.  Men  hvor- 
ledes er  det  nu  med  de  Synder,  som  et  Menneske  har  begaaet 
før  den  Tro,  der  ledte  til  Omvendelse,  spirede  frem  i  hans 
Hjerte?  Han  kan  blive  renset  fra  denne  og  undgaa  dens  Føl- 
ger ved  at  slutte  Pagt  med  Gud,  saaledes  som  Gud  selv  har 
foreskrevet.  For  Menneskets  Vedkommende  betyder  denne 
Pagt,  at  han  ikke  mere  vil  lade  Synden  faa  Overhaand,  og  at 
han  i  Fremtiden  vil  holde  alle  Guds  Befalinger;  og  for  Gud- 
dommens Vedkommende  betyder  den,  at  Menneskets  Synd  er 

ham  tilgivet,  og  at  han  er  bragt  tilbage  til  den  Uskyldigheds- 
tilstand, som  han  var  i,  da  han  blev  født  til  Verden. 

Denne  Pagt  er  Daaben,  og  dens  rigtige  Udforelse  er  ved 
Begravelse  i  Vand,  hvilket  symboliserer  vor  Frelsers  Død  og 
Begravelse.  Handlingen  maa  udføres  i  Faderens,  Sønnens  og 
Helligaandens  Navn  og  af  en  Herrens  Tjener  i  Besiddelse  af 
den  fornødne  Fuldmagt. 

Den  Tro,  ved  hvilken  vi  ifølge  Skriften  bliver  frelst,  vil 
lede  til  Omvendelse,  til  Forsagelse  af  det  onde  og  til  en  sand 
og  rigtig  Daab.  En  Tro,  der  ikke  frembringer  disse  Resultater, 
er  ikke  en  sand  og  levende  Tro  og  vil  ikke  frelse  noget  men- 
neskeligt Væsen. 

Alle  de  af  Adams  Efterkommere,  der  ikke  erhverver  sig  en 
sand  og  levende  Tro,  omvender  sig  fra  deres  Synder  og  gør 
Pagt  med  Gud  i  Daaben,  medens  de  lever  i  Kødet,  vil  være 
nødsaget  til  at  gøre  alle  disse  Ting  i  Aandernes  Verden,  før 
de  kan  blive  frelst;  og  de  vil  have  Lejlighed  dertil.  Om  Mor- 
dere bør  det  dog  tilføjes,  at  de  ikke  kan  blive  frelste,  før  de 
har  sonet  for  det  Blod,  de  har  udgydt. 

Frelse  i  Ordets  fulde  Betydning  kommer  ikke  øjeblikkeligt, 
som  mange  Religionsforkyndere  lærer.  Det  er  en  Tilstand, 
hvis  Erhvervelse  kræver  Tid.  For  en  Person  at  beslutte  at 
indtræde  paa  Frelsens  Vej,  behøves  der  ikke  lang  Tid.  Det 
kan  være  Resultatet  af  en  enkelt  Prædiken  eller  en  Samtale. 
Men  for  at  kunne  opnaa  Frelse  og  Ophøjelse  i  Guds  Rige 
kræves  der  Uddannelse  og  Oplysning,  der  kræves  en  fremad- 
skridende Udvikling,  en  gradvis  Opstigning  fra  højere  til 
endnu  højere  Trin,  hvilket  alt  sammen  tager  Tid,  endog  en 
Levetid.  Og  jo  større  Fremgang  der  gøres  i  dette  Liv  i  Ret- 
ning af  at  besejre  Synden  og  leve  retfærdigt  for  Gud,  des 
større  vil  Frelsen  være  i  det  næste.  (»Liahona«.) 

TUSINDAARSRIGET. 

(Af  Ældste  Otto  A.  Kofoed  i  »Liahona«.) 

Da  Jesus  havde  fuldendt  sit  Arbejde  paa  Jorden  og  var  op- 
stegen til  Himmelen,  stod  hans  Apostle  og  stirrede  efter  ham, 
og  to  Engle  viste  sig  for  dem  og  sagde  til  dem,  at  denne 
samme  Jesus,  som  de  saå  opstige,  skulde  paa  samme  Maade 
komme  tilbage  til  Jorden  igen.  (Ap.  Ger.  1:  10,11.)  Ved  denne 
sin  Tilkommelse  vil  Frelseren  oprette  en  Fredsregering,  der 
vil  vedvare  for  et  Tusinde  Aar.  Satan  vil  blive  bundet  og  vil 
ikke  have  Magt  over  Menneskene  i  disse  Tusinde  Aar.  Men 
han  vil  blive  løsladt  for  en  lille  Tid  og  vil  gaa  ud  og  forføre 
mange  ved  Slutningen  af  denne  Fredsperiode. 

Gennem  hele  denne  Fredstid  vil  Kristus  personligt  regere 
paa  Jorden.  »Thi  jeg  vil  aabenbare  mig  fra  Himmelen  med 
stor  Kraft  og  stor  Herlighed,  med  alle  Himmelens  Hærskarer, 
og  bo  i  Retfærdighed  hos  Menneskene  paa  Jorden  et  Tusinde 
Aar,  og  de  Onde  skulle  ikke  bestaa.«  (Pag.  Bog  29:  11.)  De 
Retfærdige  skal  bestaa  ved  Herrens  Komme,  medens  de  Ugu- 
gelige  skal  forsvinde  som  Dug  for  Solens  Straaler;  derfor 
»bereder  eder,  bereder  eder  for  det,  som  skal  komme;  thi 
Herren  er  nær.«  (Pag.  Bog  1:  12.)  Men  hvem  kan  bestaa  paa 
hans  Tilkommelses  Dag?  Hvem  kan  taale  hans  Nærhed?  Thi 
han  skal  komme  i  Magt  og  Herlighed,  og  mange  skal  raabe 
til  Klipperne  om  at  falde  over  dem  og  skjule  dem  fra  hans 
Ansigt,  medens  de  Retfærdige  vil  blive  bortrykkede  for  at 
møde  ham  i  Luften,  siger  Paulus.  »Thi  Herren  selv  skal  stige 
ned  fra  Himmelen  med  et  Tilraab,  med  Overengels  Røst  og 
Guds  Basun,  og  de  Døde  i  Kristus  skulle  opstaa  først;  derefter 
skulle  vi  Levende,  som  blive  tilbage,  bortrykkes  tillige  med 
dem  i  Skyer  til  at  møde  Herren  i  Luften;  og  saa  skulle  vi  altid 
være  sammen  med  Herren.«  (1.  Thes.  4:  16,  17.) 

Paa  dette  Tidspunkt  vil  Klinten  blive  adskilt  fra  Hveden. 
Klinten  vil  blive  bundet  sammen  og  opbrændt,  medens  Hve- 
den vil  blive  bragt  til  Herrens  Forraadshus.  Med  andre  Ord, 

de  Ugudelige  vil  blive  bortfjernede,  og  de  Retfærdige  faa  Lej- 
lighed til  at  møde  Frelseren  og  de  hensovede  Hellige,  og  efter 
at  Jorden  er  renset  og  herliggjort,  vil  de  regere  med  Kristus 
paa  denne  i  et  Tusinde  Aar.  Derefter  skal  de  ikke  »mere  lære 
nogen  sin  Næste  eller  nogen  sin  Broder,  sigende:  kender  du 
Herren;  thi  de  skulle  alle  kende  ham,  baade  de  smaa  og  de 
store.«  Dette  bringer  os  til  den  Tid,  da  »Ulven  og  Lammet 
skal  græsse  sammen,  og  Panderen  ligge  hos  Kiddet;  Kalven 
og  Løven  og  Fedekvæget  skulle  være  sammen,  og  en  liden 
Dreng  skal  drive  dem.  Det  diende  Barn  skal  lege  ved  Øglens 
Hul.  De  skulle  ej  gøre  noget  ondt  og  ej  noget  fordærveligt  paa 
hele  mit  hellige  Bjerg,  siger  Herren.«  (Es.  11:  6 — 9.) 

Naar  denne  Fredsregering  har  holdt  sit  Indtog,  vil  Synd  og 
Sorg  være  ophørt,  Døden  vil  have  mistet  sin  Brod  og  Graven 
sin  Sejr.  Dette  er  den  Tid,  da  Mennesker,  »naar  de  hensove, 
ikke  skulle  slumre  i  Støvet,  men  blive  forandrede  i  et  Øje- 
blik.« Af  Pauli  Ord  til  Korinthierne  kan  nogle  maaske  faa 
den  Forstaaelse,  at  alle  de,  der  bortrykkes  for  at  møde  Frel- 
seren, vil  gennemgaa  denne  Forandring.  Lad  os  se.  Nogle  af 
dem  bliver  maaske  forandrede,  men  Paulus  siger,  at  dette 
skal  finde  Sted  ved  Lyden  af  den  sidste  Basun.  »Se,  jeg  siger 
eder  en  Hemmelighed:  Alle  skulle  vi  ikke  hensove,  men  vi 
skulle  alle  forvandles,  i  et  Nu,  i  et  Øjeblik,  ved  den  sidste 
Basun;  thi  Basunen  skal  lyde,  og  de  Døde  skulle  oprejses 
uforkrænkelige,  og  vi  skulle  forvandles.«  (1.  Kor.  15:  51,  52.) 

Disse  Pauli  Ord  synes  at  tyde  paa,  at  alle  Mennesker  vil 
gennemgaa  en  Forandring,  men  de  skal  ikke  alle  hensove. 
Læs  nu  følgende  i  Pagtens  Bog  101:  30,  31:  »Paa  den  Dag 
skal  et  Barn  ikke  dø,  førend  det  bliver  gammel,  og  dets  Leve- 
tid bliver  som  et  Træs  Alder,  og  naar  han  dør,  skal  han  ikke 
hensove  (det  vil  sige  i  Jorden);  men  blive  forandret  i  et  Øje- 
blik og  drages  op  fra  Jorden,  og  hans  Hvile  skal  være  herlig.« 
Gaa  til  Esaias  65:  20  og  læs  der,  at  et  Menneskes  Alder  i  Tu- 
sindaarsriget  skal  være  et  Hundrede  Aar:  »Derfra  skal  ikke 
ydermere  komme  noget  Barn,  som  lever  faa  Dage  (thi  alle  vil 

vokse  op),  eller  nogen  gammel,  som  ikke  naar  sine  Dages 
Tal;  thi  Drengen  skal  dø  hundrede  Aar  gammel.« 

En  anden  Grund  til,  at  jeg  ikke  tror,  at  alle,  som  bortryk- 
kes for  at  møde  Frelseren,  vil  blive  forandrede,  er  den,  at 
der  nødvendigvis  maa  være  dødelige  Mennesker  paa  Jorden 
i  Millenniet  til  Udførelsen  af  Arbejdet  for  de  Døde;  saaledes 
ser  vi,  hvorledes  Gud  indretter  alt  viseligt.  Efterhaanden  som 
de  naar  deres  Dages  Tal,  forandres  de  og  modtager  udøde- 
lige Legemer.  I  en  Aabenbaring  til  Profeten  Joseph  Smith 
(Pag.  Bog  63:  49 — 52)  har  Herren  tilkendegivet  for  os,  at 
eftersom  Mennesker  naar  deres  fulde  Alder  i  Tusindaarsriget, 
vil  de  blive  forandrede  i  et  Øjeblik:  »Ja,  salige  er  de  Dode, 
som  herefter  dø  i  Herren;  og  naar  Herren  kommer  (eller  efter 
han  er  kommen),  og  det  gamle  forgaar,  og  alt  vorder  nyt,  da 
skulle  de  opstaa  fra  de  Døde  og  ikke  dø  derefter,  og  de  skulle 
modtage  en  Arvedel  for  Herrens  Aasyn  i  den  hellige  Stad: 
og  salig  er  den,  der  lever  og  har  bevaret  Troen,  naar  Herren 
kommer;  dog  er  det  ham  beskikket  at  dø,  naar  han  har  op- 
naaet  et  Menneskes  Alder;  og  Børn  skulle  vokse  op',  til  de 
blive  gamle,  og  gamle  Mennesker  skulle  dø,  dog  skulle  de  ikke 
slumre  i  Støvet,  men  de  skulle  forandres  i  et  Øjeblik.« 

Det  foregaaende  Citats  Indhold  er  saa  tydeligt,  at  ingen 
yderligere  Forklaring  eller  Udlæggelse  er  nødvendig.  »Salig 
og  hellig  er  den,  som  har  Del  i  den  første  Opstandelse;  over 
disse  har  den  anden  Død  ikke  Magt,  men  de  skulle  være  Guds 
og  Kristi  Præster  og  skulle  være  Konger  med  ham  i  de  Tu- 
sinde Aar.«  (Aab.  20:  6.)  »Dette  er  Guds  og  de  Helliggjortes 
Herlighed,  og  de  skulle  ikke  mere  se  Døden.«  (Pag.  Bog  88: 
116.)  Dette  hentyder  til  saadanne,  som  er  blevne  forandrede, 
eller  som  »har  Del  i  den  første  Opstandelse,  for  over  disse 
har  den  anden  Død  ingen  Magt.« 

JORDENS  SALT  OG  VERDENS  LYS. 

Blandt  de  Ord,  der  med  saa  stor  Kraft  og  Myndighed  lod 
fra  vor  Frelsers  Læber,  medens  han  vandrede  her  paa  Jorden, 
findes  der  vel  næppe  noget,  der  er  naaet  ned  til  os  saa  rent  og 
oprindeligt  som  hans  Bjergprædiken.  Han  talte  og  lærte  i 
Jødernes  Synagoger,  ved  Søens  og  Jordanflodens  Bredder, 
paa  Gader  og  Stræder  og  ude  paa  de  aabne  Vidder,  men  kun 
faa  og  korte  Brudstykker  af  hans  Taler  er  kommet  os  ihænde. 
Vi  har  hans  herlige  Lignelser,  hans  ypperstepræstelige  Bon, 
hans  Forjættelser  om  Talsmanden,  som  han  vilde  sende,  og 
saa  hans  Bjergprædiken,  som  den  kaldes,  og  som  vel  nok  er 
den  mest  indholdsrige,  inspirerende  og  oploftende  For- 
maningstale, der  nogensinde  har  været  givet  til  Mennesker. 

»I  ere  Jordens  Salt;  men  dersom  Saltet  mister  sin  Kraft, 
hvormed  skal  det  da  saltes?«  Dersom  Saltet  mister  Kraften, 
hvormed  skal  da  Jorden  saltes?  »I  ere  Verdens  Lys;  en  Stad, 
som  ligger  paa  et  Bjerg,  kan  ikke  skjules.  Man  tænder  heller 
ikke  et  Lys  og  sætter  det  under  Skæppen,  men  paa  Lysestagen; 
saa  skinner  det  for  alle  dem,  som  ere  i  Huset.  Lader  saaledes 
eders  Lys  skinne  for  Menneskene,  at  de  maa  se  eders  gode 
Gerninger  og  ære  eders  Fader,  som  er  i  Himlene.« 

Disse  Herrens  Ord  indeholder  en  herlig  Forjættelse,  men 
ogsaa  en  alvorlig  Formaning.  »I  ere  Jordens  Salt.«  Hvem? 
Disciplene,  som  fulgte  ham,  og  som  satte  sig  omkring  ham 
paa  Bjerget  og  lyttede  til  hans  Lærdom.  Det  var  ikke  de 
Skriftkloge  og  Farisæerne,  han  talte  til,  det  var  ikke  de  Lærde, 
de  Vise  eller  Mægtige,  men  det  var  til  Folk  af  den  jævne 
Slags,  Haandværksfolk  og  Fiskere,  fattige  og  uansete  Menne- 
sker. Disse  var  det,  der  fulgte  ham,  og  som  troede  paa  ham, 
og  disse  var  det,  til  hvem  han  sagde:  »I  ere  Jordens  Salt.« 

Og  hvorledes  var  de  Jordens  Salt?  Derved,  at  de  var  Jesu 
Disciple;  derved,  at  de  troede  paa  ham  og  modtog  Lærdom, 
modtog  Guds  Ord  fra  ham.  Denne  Tro,  dette  Guds  Ord  loftede 
dem  op  fra  Syndens  og  Vildfarelsens  Uføre  og  satte  dem  som 

et  himmelsk  Lys  midt  i  Verdens  Morke;  et  Lys,  der  viser 
Vejen  mod  Himlen,  mod  Gud.  Og  en  Jesu  Discipel,  baade  den 
Gang  og  nu,  maa  være  Jordens  Salt  og  Verdens  Lys,  thi  de  to 
Begreber  er  uadskilleligt  forenet.  Dette  at  blive  en  Jesu  Dis- 
cipel fører  straks  Mennesket  over  fra  den  brede  Fortabelsens 
Vej  til  den  smalle  Sti,  der  leder  til  Himmelen. 

For  os,  som  erklærer  at  være  Medlemmer  af  Jesu  Kristi 
Kirke  og  Rige,  som  har  annammet  hans  Evangelium  og  har 
sluttet  Pagt  med  ham  i  Daabens  hellige  Bad,  for  os  gælder 
det  at  vide,  om  vi  er  Jordens  Salt.  Hvad  er  det  for  en  Egen- 
skab hos  Jesu  Disciple,  der  gør  dem  til  Jordens  Salt?  Det  er 
ikke  blot  en  mekanisk  Adlydelse  af  Lovens  Forskrifter,  men 
det  er  Troen  paa  ham  som  Verdens  Frelser  og  Forsagelsen  af 
vor  Synd,  som  gør  det  muligt  for  os  i  Daaben  at  gøre  en  god 
Samvittighedspagt  med  Gud  og  at  modtage  den  Helligaands 
Gave.  Og  da  er  vi  Jordens  Salt.  Ikke  saaledes  at  forstaa,  at 
Jesu  Disciple  er  fri  for  Synd.  De  kunde  baade  synde  og  fejle, 
og  ingen  fristes  vel  saa  haardt  som  de,  men  de  hader  Synden, 
de  ønsker  at  komme  bort  fra  den,  de  higer  mod  det  gode  og 
er  i  en  stadig  aaben  og  frimodig  Kamp  mod  det  onde.  De  kan 
ikke  slutte  Fred  med  Synden  eller  overgive  sig  til  den.  Derfor 
er  de  Jordens  Salt.  Deres  Liv  og  Virksomhed  er,  trods  Fejl  og 
Svagheder,  en  Protest  mod  Synden  i  dem  selv  og  omkring 
dem.  Det  er  denne  Protest,  der  skal  bevare  Samfundet  fra  helt 
at  synke  ned  i  Syndens  Morads.  Saltkornene  er  strøet  rundt  i 
Samfundet  for  hver  i  sin  Kreds  at  protestere  imod  det  syn- 
dige. Det  er  en  Kamp,  det  er  en  Selvfornægtelse,  men  vil  vi 
opnaa  Herlighed  i  Guds  Rige,  maa  vi  være  med  i  denne  Kamp 
her.  Og  vil  vi  ikke  være  med  i  Kampen  eller  opgiver  vi  denne, 
da  er  vi  som  Salt,  der  har  mistet  sin  Kraft.  »Der  duer  ikke  til 
andet  end  at  kastes  ud  og  nedtrædes  af  Menneskene.« 

Og  I  er  Verdens  Lys,  siger  Jesus  til  alle  os,  som  har  taget 
hans  Kors  op  for  at  følge  ham.  Og  Lyset  maa  ikke  sættes  i 
Skjul,  men  paa  en  Lysestage.  »Lader  saaledes  eders  Lys 
skinne  for  Menneskene«  —  hvilket  Lys?  Jesu  Kristi  Evan- 

geliums  Lys,  Budskabet  om  Frelse  og  Ophøjelse  i  Guds  Rige 
ved  Adlydelsen  af  de  Lærdomme,  som  han  satte  sig  ned 
iblandt  os  for  at  undervise  os  om.  Og  paa  hvad  Maade  skulde 
det  skinne  for  Verden?  Dette,  at  vi  følger  Jesus,  at  vi  har 
sluttet  Pagt  med  ham  og  viser  vor  Kærlighed  til  ham  derved, 
at  vi  holder  hans  Bud,  dette  skulde  gøre  os  anderledes  end 
Verden,  gøre  os  ædlere,  bedre  og  lykkeligere  end  Verden,  være 
ligesom  et  Lys,  der  skinner  for  Menneskene,  at  de  maa  se  vore 
gode  Gerninger  og  ære  vor  Fader,  som  er  i  Himlene. 

Maatte  vi  alle  være  saadanne  smaa  Lystaarne  hver  i  sin 
Kreds,  hvorfra  Lysstraalen  fra  Gud  kan  naa  ud  til  dem,  som 
endnu  er  i  Mørke.  Maa  vort  Lys  saaledes  skinne  for  Menne- 
skene, at  de  kan  se  det  og  blive  dragne  imod  det  og  derved 
ogsaa  komme  ind  under  den  himmelske  Flammes  varmende 
Straaler  og  faa  Lyset  tændt  i  deres  egne  Hjerter  ved  den 
samme  evige  Lyskilde.  Lad  os  huske  paa,  at  den,  som  stiller 
sit  Lys  under  en  Skæppe,  kan  lige  saa  godt  slukke  det,  thi  der 
vil  alligevel  være  mørkt  omkring  ham.  J.  S.  H. 


HVORFOR  GUDS  FOLK  FORFØLGES 

»Og  I  skulle  hades  af  alle  for  mit  Navns  Skyld; 
men  den,  som  holder  ud  indtil  Enden,  han  skal 
blive  frelst.«  (Mark.  13:  13.) 

Jesus  sagde  dette  til  sine  Apostle,  da  han  udtalte  sin  store 
Profeti  om  de  Trængsler,  der  skulde  komme,  og  hvad  de,  der 
troede  paa  ham,  kunde  forvente.  »I  skulle  hades  af  alle«  blev 
sagt  til  hans  mest  trofaste  Disciple  og  var  naturligvis  et  Ud- 
tryk for  den  Kendsgerning,  at  Kristi  Efterfølgere  i  Alminde- 
lighed kunde  vente  at  være  ildesete  i  Verden.  Deraf  følger 
nødvendigvis,  at  jo  højere  et  Folk  følger  efter  eller  efterlever 
Mesterens  Bud,  des  mere  vil  de  som  Regel  blive  hadede  og 
forfulgte.  Grunden  hertil  lægger  han  meget  tydeligt  for  Dagen 
i  følgende  Ord:  »Vare  I  af  Verden,  da  vilde  Verden  elske  sit 

eget;  men  fordi  I  ikke  ere  af  Verden,  men  jeg  har  valgt  eder 
ud  af  Verden,  derfor  hader  Verden  eder.«  (Joh.  15:  19.) 

At  dette  skulde  være  Tilfældet,  er  en  i  høj  Grad  mærkelig 
Kendsgerning.  Dette  er  et  forunderligt  Princip  at  dvæle  ved. 
Overvejer  vi  det  alvorligt,  kommer  vi  imidlertid  til  den  Slut- 
ning, at  det  nødvendigvis  maa  forholde  sig  saaledes.  Det  op- 
fylder en  Hensigt,  der  næppe  kunde  opnaas  paa  nogen  anden 
Maacle.  Kristi  Evangelium  er  først  og  fremmest  Sandhed;  og 
dersom  Sandhedens  Bannerførere,  som  har  været  dens  første 
Modtagere  og  Forkyndere,  ikke  havde  maattet  udstaa  Forføl- 
gelser, hvorledes  kunde  de  saa  i  samme  Grad  være  blevne 
prøvede  og  gjort  stærke  gennem  Udholdenhed? 

De,  der  bliver  nye  Sandhedens  Herolder,  maa  gøres  stærke 
paa  en  eller  anden  Maade.  Dersom  de  ingen  som  helst  Mod- 
gang havde,  vilde  de  letteligen  falde  som  et  Offer  for  Kødets 
Skrøbelighed,  hvilket  ikke  burde  finde  Sted  blandt  Sand- 
hedens Forkyndere. 

Endvidere  er  det  passende,  at  Sandhed  er  upopulær  fra 
først  af,  saa  at  dens  Triumf  kan  være  saa  meget  des  større. 
Den  maa  møde  Vildfarelsens  voldsomme  Angreb,  maa  kæmpe 
med  dem  og  overvinde  dem.  Den  maa  bane  sig  Vej  gennem 
Modstanderens  solide  Fortrop  ved  Hjælp  af  egen  Kraft.  Og 
dette  for  at  det  kan  blive  sagt,  at  den  vandt  frem  formedelst 
sin  egen  Kraft  og  Vælde,  saa  at  dens  endelige  Sejr  kan  blive 
stor  og  herlig. 

Ny  Sandhed  baner  sig  frem  støt  og  sikkert;  uagtet  den  fra 
forst  af  bittert  modarbejdes,  begynder  den  snart  at  vinde 
større  Tilslutning.  Eftersom  Verden  skrider  frem  og  efter- 
haanden  bliver  bedre  og  mere  oplyst,  modtager  den  lidt  efter 
lidt  denne  Sandhed,  modtager  de  selv  samme  Principper,  som 
den  en  Gang  saa  kraftigt  bekæmpede.  Til  sidst  indser  den,  at 
det  hele  kom  ind  i  Verden  til  Gavn  for  Verden,  og  undrer  sig 
over,  hvorfor  den  nogensinde  kunde  have  haft  i  Sinde  at 
kvæle  det.  Dette  er  tydeligt  illustreret  ved  den  Maade,  hvor- 
paa  vise  Videnskabsmænd,  der  først  erklærede,  at  Jorden  var 
rund  og  ikke  flad,  at  den  bevægede  sig  om  Solen  og  ikke  So- 

len  om  Jorden,  blev  latterliggjorte  og  pinte,  hvorledes  de  orto- 
dokse, snævertsynede  Gejstlige  gjorde  alt,  hvad  der  stod  i 
deres  Magt  for  at  gøre  Livet  uudholdeligt  for  disse  Frem- 
forere  af  nye  Sandheder. 

Hvem  har  vel  tilfulde  fattet  Betydningen  af  disse  Frelserens 
Udtalelser  om  Forfølgelser?  Vel  næppe  andre  end  det  Men- 
neske eller  det  Folk,  der  har  været  kaldet  til  at  være  Red- 
skaber for  Udbredelsen  af  nyt  Lys.  Vi  behøver  ikke  at  søge 
længe  i  de  første  Aarhundreders  Historie  for  at  finde  Sand- 
heden deraf  lagt  for  Dagen  ved  at  se,  hvor  frygteligt  de  fors  te 
Kristne  blev  hadede,  forfulgte  og  ihjelslagne.  Men  de  havde 
Kraft  til  at  udstaa  Genvordighederne,  og  mange  af  dem  led 
Døden  hellere  end  at  fornægte  deres  Tro. 

Kristi  Evangeliums  Fylde  var  for  meget  for  Menneskene  i 
denne  mørke  Tidsalder,  og  mange  af  dets  store  Sandheder 
blev  snart  fejet  fort.  De  inspirerede  Skribenter  forudsaa  tyde- 
ligt, at  dette  vilde  finde  Sted.  Mange  af  de  første  Dages  Hel- 
lige holdt  ud  indtil  Enden  og  modtog  deres  Belønning,  og 
uagtet  en  Del  af  den  evangeliske  Sandhed,  som  de  ofrede  sig 
for,  maatte  vige  for  en  Tid,  saa  skulde  det  hele  dog  atter  gen- 
gives, naar  Tiden  var  moden  for  det. 

Og  Tiden  er  kommen,  da  det  er  gengivet  tilligemed  enhver 
Lærdom  og  Ordinance,  der  har  været  tabt.  Det  har  behaget 
Verden  at  kalde  det  »Mormonisme«,  og  det  har  været  Gen- 
stand for  Verdens  Had,  saaledes  som  det  var  forudsagt  og 
forventet.  Dersom  der  nogensinde  har  været  noget  i  Verden, 
som  har  været  mere  foragtet  og  af  »alle  Mennesker  ilde  om- 
talt«, siden  Kristi  og  Apostlenes  Dage,  end  »Mormonismen« 
har,  da  har  vi  ikke  hørt  om  det.  Intet  har  været  Genstand  for 
en  saadan  Forbandelse,  Bagvaskelse,  Had  og  Forfølgelse  i  de 
sidste  femten  Aarhundreder  som  »Mormonismen«.  Var  dette 
ikke  den  gamle  apostoliske  Religions  Skæbne?  Har  »Mormo- 
nismen« ikke  haft  den  samme  Modtagelse,  som  Sandhed  al- 
tid har  modt  ved  sin  Fremkomst?  Men,  trods  dette,  har  den 
gradvis,  næsten  umærkeligt,  vundet  Anerkendelse,  saaledes 
at  Hadet  og  Fordommene  nu  ligesom  er  i  Aftagende. 

Da  Herren  fremkom  med  den  Erklæring,  der  staar  over 
denne  Artikel,  hentydede  han  til  mere  end  blot  at  udholde 
Forfølgelse.  Han  vidste,  at  der  var  andre  Kræfter  at  regne 
med.  Djævelen  er  Sandhedens  Erkefjende  og  har  forskellige 
Hjælpemidler  til  sin  Raadighed,  hvormed  han  kan  friste 
Menneskene  og  om  muligt  forhindre  Sandhedens  Udbredelse. 
Alt  Kod  er  Genstand  for  hans  Angreb,  men  i  Særdeleshed 
udkaarer  han  sig  som  sine  Ofre  saadanne,  som  er  meddel- 
agtige i  og  Forkyndere  af  store  Sandheder.  Frelseren  vidste, 
at  de,  der  modtager  den  højeste  Kundskab,  som  Gud  har 
aabenbaret,  især  vilde  tiltrække  sig  Løgnens  Faders  Opmærk- 
somhed. Han  vidste,  at  Satan  vilde  anstrenge  sig  til  det 
yderste  for  at  pine  og  tilintetgøre  saadanne.  Ingen  Lejlighed 
vilde  blive  forsømt  til  at  fange  eller  overrumple  Guds  Sand- 
hedsbærere; enhver  tænkelig  Anstødssten  vilde  blive  kastet  i 
deres  Vej. 

Derfor,  giv  Agt!  Vær  forberedt  paa  dette.  Se  dig  for,  og  naar 
du  ser  Snaren  sat  op  for  at  drage  dig  bort  fra  Vejen,  da  gaa 
lige  frem;  hold  fast  ved  Sandheden,  og  du  vil  snart  fole  dig 
stærk  nok  til  at  le  ad  Morkhedens  snedigste  Angreb.  Saaledes 
kan  du  binde  ham  og  stænge  ham  ude,  saa  at  han  ikke  har 
Magt  til  at  rore  dig.  Og  hvor  stor  er  ikke  Glæden  over  at  have 
vundet  en  saadan  Sejr.  »Velsignet  er  den,  der  sejrer.« 

Den  Almægtige  vil  vaage  over,  at  ingen  af  hans  Børn  fristes 
i  højere  Grad,  end  de  kan  bære  —  dersom  de  efter  bedste 
Evne  bestræber  sig  derpaa.  Han  har  ogsaa  Hjælpere  til  sin 
Raadighed  paa  Jorden  —  til  sine  Borns  Beskyttelse.  Den 
eneste  Grund  til,  at  han  lader  dig  blive  fristet  eller  provet,  er, 
at  du  kan  blive  gjort  til  Sejrherre,  blive  gjort  stærkere  ved  at 
kæmpe  med  det  onde  og  overvinde  det. 

Og  det  er  den,  som  »holder  ud  indtil  Enden«,  der  »skal  blive 
frelst«.  Mange  faar  en  pludselig  retfærdig  Iver,  men  en  Tid 
efter  kølnes  denne;  for  en  Strund  lober  de  meget  stærkt,  men 
de  trættes  snart,  og  den  Onde  ler.  Begynd  hellere  lidt  roligt, 
gaa  støt  paa  Foden  og  pas  paa  ikke  at  komme  ud  paa  gyn- 
gende Grund.  Og  naar  du  er  sikker  paa  Vejen,  gaa  saa  videre 

uden  at  vakle,  til  Maalet  er  naaet.  Thi  »Løbet  er  ikke  i  de 
Lettes  Magt,  og  Krigen  ikke  i  de  Vældiges«,  men  vindes  af 
den,  der  »holder  ud  til  Enden«. 

Det  er  vigtigt  for  dig  at  annamme  Sandheden,  som  den 
kommer  til  dig,  men  det  er  mange  Gange  vigtigere  for  dig  at 
holde  fast  indtil  Enden.  Uagtet  du  »hades  af  alle  Mennesker«, 
uagtet  du  er  underkastet  alle  det  gamle  Syndens  Menneskes 
snedige  Angreb,  saa  vil  du  blive  stærkere  og  modigere,  der- 
som, du  altid  husker  paa,  at  »den,  som  holder  ud  indtil  Enden, 
han  skal  blive  frelst.«  »Liahona«. 


AF  ISRAELS  HUS 

(Et  Sporgsmaal  besvaret  i  »Imp.  Era«  af  Joseph  Fielding  Smith 
af  de  Tolvs  Raad.) 

En  Anmodning  er  indsendt  om  Besvarelsen  af  folgende 
Sporgsmaal:  »Er  det  nødvendigt,  at  vi  er  af  Israels  Hus  for 
at  kunne  modtage  Evangeliet  og  alle  de  til  Evangeliet  hørende 
Velsignelser?  I  bekræftende  Fald,  hvorledes  bliver  vi  af  Is- 
raels Hus;  ved  Adoption  eller  ved  direkte  Afstamning?« 

Enhver  Person,  der  modtager  Evangeliet,  bliver  derved  af 
Israels  Hus.  Med  andre  Ord,  de  bliver  Medlemmer  af  den 
udvalgte  Slægt  eller  Abrahams  Børn  gennem  Isak  og  Jakob, 
til  hvem  Forjættelserne  blev  givne.  Det  store  Flertal  af  de, 
der  bliver  Medlemmer  af  Kirken,  er  virkelige  Efterkommere 
af  Abraham  gennem  Ephraim,  Josephs  Søn.  De,  der  ikke  er 
virkelige  Efterkommere  af  Abraham  og  Israel,  maa  gøres  til 
saadanne,  og  naar  de  er  døbte  og  har  modtaget  den  Hellig  - 
aand,  indpodes  de  i  Træet  og  har  Adkomst  til  alle  Rettig- 
heder og  Privilegier  i  samme  Udstrækning  som  de  virkelige 
x\rvinger. 

Om  denne  Sag  har  Profeten  Joseph  udtalt  sig  som  følger: 
»Den  første  Talsmand  eller  Helligaand  har  ingen  anden  Op- 
gave end  at  meddele  ren  Intelligens.  Den  er  i  højere  Grad  i 
Stand  til  at  udvide  Sindet,  opkyse  Forstanden  og  fylde  Sjælen 

med  sand  Kundskab  hos  et  Menneske,  der  er  al'  Abrahams 
Slægt,  end  hos  andre,  uagtet  den  maaske  ikke  har  halvt  saa 
megen  synlig  Indflydelse  paa  Legemet;  thi  naar  den  Hellig  - 
aand  falder  paa  en  af  Abrahams  virkelige  Efterkommere,  er 
den  rolig  og  stille,  og  hans  hele  Sjæl  og  Legeme  paavirkes 
alene  af  den  rene  Aand  og  Intelligens;  medens  den  Hellig- 
aands  Virkning  paa  en  Hedning  er  at  rense  det  gamle  Blod 
ud  og  gore  ham  til  en  virkelig  Efterkommer  af  Abraham.« 
Dette  er  i  Overensstemmelse  med  en  Udtalelse  i  Aabenbarin- 
gen  given  den  23.  September  1833:  »Thi  de,  der  ere  trofaste 
og  erholde  disse  to  Præstedømmer,  om  hvilken  jeg  har  talet, 
og  hædrer  deres  Kald,  blive  helliggjorte  ved  Aanden  til  deres 
Legemers  Fornyelse;  de  blive  Moses  og  Aarons  Sonner,  Abra- 
hams Sæd,  Guds  Kirke  og  Rige,  og  Guds  Udvalgte.« 

Da  Herren  kaldte  Abraham  ud  af  Ur,  hans  Forfædres  Land, 
gjorde  han  visse  Pagter  med  ham  som  Belonning  for  hans 
Trofasthed.  Han  gav  ham  det  Løfte,  at  gennem  ham  og  hans 
Sæd  efter  ham  skulde  alle  Folk  paa  Jorden  velsignes.  Denne 
Velsignelse  finder  Sted  paa  forskellige  Maader.  Først  gennem 
Jesus  Kristus,  der  kom  i  Abrahams  Slægtlinie.  Dernæst  gen- 
nem Præstedømmet,  der  blev  meddelt  Abraham  og  hans 
Efterkommere.  For  det  tredie,  gennem  Israels  Adspredelse 
blandt  alle  Nationer,  hvorved  Israels  Blod  er  blevet  blandet 
med  alle  Nationers,  og  saaledes  gennemsyredes  disse  af  Ret- 
færdighedens Surdej  g  paa  Betingelse  af  Omvendelse  og  faar 
Meddelagtigned  i  de  Lofter,  der  blev  givne  til  Abrahams 
Børn.  Og  for  det  fjerde,  som  Følge  af  den  Kendsgerning,  at 
Herren  gjorde  Pagt  med  Abraham,  skulde  alle,  som  efter  hans 
Tid  modtager  Evangeliet,  kaldes  ved  hans  Navn  eller  skulde 
henregnes  til  hans  Sæd.  Alle  disse  Lofter  blev  givne  til  Abra- 
ham paa  Grund  af  hans  Trofasthed.  Intet  Menneske,  der  ikke 
er  af  Israel,  kan  blive  et  Medlem  af  Kirken  uden  at  blive  af 
Israels  Hus  ved  Adoption. 

Vi  læser  i  Abrahams  Bog  (2:  8 — 11)  folgende:  »Mit  Navn 
er  Jehovah,  og  jeg  kender  Enden  fra  Begyndelsen,  derfor  skal 
min  Haand  være  over  dig.  Og  jeg  vil  gore  dig  til  en  stor  Na- 

tion,  og  jeg  vil  velsigne  dig  overmaade  og  gøre  dit  Navn  stort 
blandt  alle  Nationer;  og  du  skal  blive  en  Velsignelse  til  din 
Sæd  efter  dig,  saa  at  de  skulde  frembære  i  deres  Hænder  dette 
Embede  og  Præstedomme  til  alle  Nationer;  og  jeg  vil  vel- 
signe dem  formedest  dit  Navn,  thi  saa  mange,  som  annamme 
dette  Evangelium,  skulle  kaldes  efter  dit  Navn;  og  de  skulle 
blive  regnede  blandt  din  Sæd  og  skulle  staa  op  og  velsigne 
dig  som  deres  Fader.  Og  jeg  vil  velsigne  dem,  som  velsigne 
dig,  og  forbande  dem,  som  forbande  dig;  og  i  dig  (det  vil  sige, 
i  dit  Præstedomme)  og  i  din  Sæd  (det  vil  sige,  dit  Præste- 
dømme) skulle  alle  Jordens  Slægter  blive  velsignede,  ja  med 
Evangeliets  Velsignelser,  hvilke  er  Frelsens  Velsignelser,  ja, 
det  evige  Livs,  thi  jeg  giver  dig  det  Løfte,  at  Præstedømmet 
skal  vedblive  at  være  dit  og  tilhore  din  Sæd  efter  dig.« 

Disse  samme  Lofter  er  givne  i  1.  Mosebog,  men  ikke  saa 
fuldstændige,  som  de  findes  i  Abrahams  Bog. 

Denne  Lære  om  Adoption  eller  Indpodning  af  vilde  Olie- 
grene  paa  det  dyrkede  Olietræ  blev  forstaaet  af  Profeterne  i 
Israel.  Den  blev  lært  af  Johannes  Døberen  (Malt.  3:  9 — 10) 
og  af  Frelseren  (Matt.  8:  10 — 12)  og  er  fremsat  smukt  og 
tydeligt  i  Lignelsen  om  det  gode  Vintræ  i  5.  Kap.  af  Jakobs 
Bog  i  Mormons  Bog. 


DØDSFALD. 

Ane  Johanne  Petersen  dode  den  7.  Januar  1924  paa  Alder- 
domshjemmet i  Aalborg  af  Asthma  i  en  Alder  af  77  Aar.  Hun 
blev  fodt  i  Skjære  Sogn,  Hjørring  Amt,  den  13.  Decbr.  1847 
øg  blev  Medlem  af  Kirken  den  15.  Oktbr.  1902  i  Aalborg.  Hun 
dode  som  en  trofast  Sidste-Dages  Hellig. 

